Neuvoston asetus (EY) N:o 3077/95, annettu 21 päivänä joulukuuta 1995, Färsaarten lipun alla purjehtiviin aluksiin sovellettavista tietyistä kalavarojen säilyttämis- ja hoitotoimenpiteistä vuodeksi 1996



Virallinen lehti nro L 330 , 30/12/1995 s. 0054 - 0061



NEUVOSTON ASETUS (EY) N:o 3077/95, annettu 21 päivänä joulukuuta 1995, Färsaarten lipun alla purjehtiviin aluksiin sovellettavista tietyistä kalavarojen säilyttämis- ja hoitotoimenpiteistä vuodeksi 1996 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan, ottaa huomioon komission ehdotuksen, sekä katsoo, että Euroopan talousyhteisön, Tanskan hallituksen ja toisaalta Färsaarten maakuntahallituksen välillä tehdyn kalastussopimuksen (2) 2 artiklassa määrätyn menettelyn mukaisesti yhteisö ja Färsaarten maakuntahallitus ovat neuvotelleet keskinäisistä kalastusoikeuksista vuodeksi 1996, näissä neuvotteluissa valtuuskunnat ovat sopineet suosittelevansa omille viranomaisilleen tiettyjen pyyntikiintiöiden vahvistamista toisen sopimuspuolen aluksille vuodeksi 1996, olisi toteutettava tarvittavat toimenpiteet Färsaarten kanssa käytyjen neuvottelujen tulosten täytäntöön panemiseksi vuoden 1996 osalta ja estettävä siten keskinäisten kalastussuhteiden katkeaminen 31 päivästä joulukuuta 1995 alkaen, tässä asetuksessa tarkoitettua kalastustoimintaa valvotaan yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93 (3) säädetyin valvontatoimenpitein, ja kalastusalusten merkitsemistä ja asiakirjoilla todistamista koskevista yksityiskohtaisista erityissäännöistä 20 päivänä toukokuuta 1987 annetun komission asetuksen (ETY) N:o 1381/87 (4) 3 artiklan 2 kohdassa säädetään, että kaikilla aluksilla, joissa on jäähdytettyjä merivesisäiliöitä, on säilytettävä toimivaltaisen viranomaisen hyväksymä asiakirja, johon on merkitty säiliöiden tilavuus kuutiometreinä 10 senttimetrin välein mitattuna, ON ANTANUT TÄMÄN ASETUKSEN: 1 artikla 1. Färsaarilla rekisteröidyillä aluksilla on lupa harjoittaa kalastustoimintaa 31 päivään joulukuuta 1996 asti liitteessä I tarkoitettujen kalalajien osalta mainitussa liitteessä vahvistetuin maantieteellisin ja määrällisin rajoituksin sekä tämän asetuksen mukaisesti jäsenvaltioiden kalastusvyöhykkeillä, jotka ulottuvat 200 meripeninkulman päähän Pohjanmeren, Skagerrakin, Kattegatin, Itämeren ja linjan 43°00' pohjoista leveyttä pohjoispuolella Atlantin valtameren rannikosta. 2. Edellä 1 kohdan mukaisesti sallittu kalastustoiminta rajoittuu, Skagerrakia lukuun ottamatta, sen 200 meripeninkulman kalastusvyöhykkeen osiin, joka sijaitsee 12 meripeninkulman ulkopuolella niistä perusviivoista laskettuna, joita käytetään jäsenvalioiden aluevesien mittaamisessa. 3. Sen estämättä, mitä 1 kohdassa säädetään, niiden lajien väistämättömät sivusaaliit, joille ei ole vahvistettu kiintiötä jollekin vyöhykkeelle, sallitaan kyseisellä vyöhykkeellä voimassa olevien säilyttämistoimenpiteiden rajoissa. 4. Jollakin vyöhykkeellä pyydetyt niiden lajien sivusaaliit, joille on vahvistettu kiintiö tälle vyöhykkeelle, merkitään pyydetyksi kyseisestä kiintiöstä. 2 artikla 1. Alusten, jotka kalastavat 1 artiklassa vahvistettujen kiintiöiden rajoissa, on noudatettava säilyttämis- ja valvontatoimenpiteitä sekä kaikkia muita kalastustoimintaa mainitussa artiklassa tarkoitetuilla vyöhykkeillä koskevia säännöksiä. 2. Alusten on pidettävä lokikirjaa, johon on merkittävä liitteessä II tarkoitetut tiedot. 3. Alusten on toimitettava komissiolle liitteessä III tarkoitetut tiedot mainitussa liitteessä vahvistettujen sääntöjen mukaisesti. 4. Aluksilla, joissa on jäähdytettyjä merivesisäiliöitä, on säilytettävä toimivaltaisen viranomaisen hyväksymä asiakirja, johon on merkitty säiliöiden tilavuus kuutiometreinä 10 senttimetrin välein mitattuna. 5. Alusten rekisterikirjaimet ja -numerot on merkittävä selvästi aluksen keulan molemmille puolille. 3 artikla 1. Kalastustoiminta sallitaan ainoastaan, kun komissio on antanut yhteisön puolesta lisenssien ja erityisen kalastusluvan liitteissä II ja III määrättyjen edellytysten mukaisesti. 2. Komissio myöntää 1 kohdassa tarkoitetut kalastuslisenssit ja erityiset kalastusluvat, jos voimassa olevien lisenssien ja erityisten kalastuslupien lukumäärä ei yhtenäkään päivänä ole suurempi kuin: a) 14 makrillin kalastuksen osalta ICES-alueilla VIa (linjan 56°30' pohjoista leveyttä pohjoispuolella), VIIe, f ja h; kilohailin osalta ICES-suuralueella IV ja alueella VIa (linjan 56°30' pohjoista leveyttä pohjoispuolella); piikkimakrillin osalta ICES-suuralueella IV ja alueilla VIa (linjan 56°30' pohjoista leveyttä pohjoispuolella), VIIe, f ja h sekä sillin/silakan osalta ICES-alueella VIa (linjan 56°30' pohjoista leveyttä pohjoispuolella); 4 sillin/silakan kalastuksen osalta ICES-alueella IIIa N (Skagerrak); (b) 15 harmaaturskan kalastuksen osalta ICES-suuralueella IV ja alueella VIa (linjan 56°30' pohjoista leveyttä pohjoispuolella) sekä tuulenkalan osalta ICES-suuralueella IV; (c) 20 molvan, keilan ja tylppäpyrstömolvan pitkäsiimakalastuksen osalta ICES-alueilla VIa (linjan 56°30' pohjoista leveyttä pohjoispuolella) ja VIb; alueella yhtäaikaisesti kalastavien alusten määrä ei saa kuitenkaan ylittää kymmentä; (d) 16 tylppäpyrstömolvan troolikalastuksen ICES-alueilla VIa (linjan 56°30' pohjoista leveyttä pohjoispuolella) ja VIb; (e) 20 mustakitaturskan kalastuksen osalta ICES-suuralueella VII (linjan 12°00' läntistä pituutta länsipuolella) sekä ICES-alueilla VIa (linjan 56°30' pohjoista leveyttä pohjoispuolella) ja VIb; (f) 3 sillihain pitkäsiimakalastuksen osalta koko yhteisön kalastusalueella, lukuun ottamatta NAFO 3PS. 3. Lisenssiä ja erityistä kalastuslupaa koskevia hakemuksia toimitettaessa komissiolle mukana on oltava seuraavat tiedot: a) aluksen nimi, b) rekisteröintinumero, c) ulkoiset tunnuskirjaimet ja -numerot, d) rekisterisatama, e) omistajan tai rahtaajan nimi ja osoite, f) nettovetoisuus ja kokonaispituus, g) moottorin teho, h) kutsutunnus ja radiotaajuus, i) aiottu kalastustapa, j) aiottu kalastustapa, k) kalastettava kalalaji, l) ajanjakso, jolle lisenssiä ja erityistä kalastuslupaa haetaan. 4. Kukin lisenssi ja erityinen kalastuslupa koskee ainoastaan yhtä alusta. Jos kaksi alusta tai useampi alus osallistuu samaan kalastukseen, jokaisessa aluksessa on oltava lisenssi ja erityinen kalastuslupa. 5. Lisenssit ja erityiset kalastusluvat voidaan mitätöidä uusien lisenssien ja erityiset kalastuslupien antamisen yhteydessä. Tällainen mitätöinti tapahtuu päivää ennen kuin komissio antaa uudet lisenssit ja erityiset kalastusluvat. Uudet lisenssit ja erityiset kalastusluvat tulevat voimaan niiden antamispäivänä. 6. Lisenssit ja erityiset kalastusluvat poistetaan kokonaan tai osittain käytöstä ennen päättymispäivää, jos 1 artiklassa vahvistetut kiintiöt käytetään loppuun ennen tätä. 7. Lisenssit ja erityiset kalastusluvat poistetaan käytöstä, jos tässä asetuksessa säädettyjä velvoitteita ei noudateta. 8. Jos tässä asetuksessa säädettyjä velvoitteita ei noudateta, kyseiselle alukselle ei anneta lisenssiä ja erityistä kalastuslupaa enintään 12 kuukauteen. 9. Komissio toimittaa yhteisön puolesta Färsaarille niiden färsaarelaisten alusten nimet ja tiedot, joiden ei sallita kalastaa yhteisön kalastusalueella seuraavan kuukauden tai seuraavien kuukausien aikana seurauksena yhteisön sääntöjen rikkomisesta. 4 artikla Kalastustoiminnan Skagerrakissa on täytettävä seuraavat edellytykset: 1. Sillin/silakan kohdennettu kalastus muuhun kuin ihmisravinnoksi on kielletty. 2. Troolien ja kurenuottien käyttö pelagisten lajien pyyntiin on kielletty lauantaista keskiyöstä sunnuntaihin keskiyöhön. 5 artikla Alukset, joilla on lupa kalastaa 31 päivänä joulukuuta, saavat jatkaa kalastusta seuraavan vuoden alusta, kunnes komissio laatii ja hyväksyy yhteisön puolesta luettelon kyseisenä vuonna kalastamaan oikeutetuista aluksista. 6 artikla Tämä asetus tulee voimaan 1 päivänä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltiossa. Tehty Brysselissä 21 päivänä joulukuuta 1995. Neuvoston puolesta L. ATIENZA SERNA Puheenjohtaja (1) EYVL N:o L 389, 31. 12. 1992, s. 1, asetus sellaisena kuin se on muutettuna vuoden 1994 liittymisasiakirjalla. (2) EYVL N:o L 226, 29.8.1980, s. 12 (3) EYVL N:o L 261, 20.10.1993, s. 1 (4) EYVL N:o L 132, 21.5.1987, s. 9 LIITE I Färsaarten pyyntikiintiöt vuodeksi 1996 1. Yhteisön kalastusalueella kalastavien färsaarelaisten alusten kiintiöt >TAULUKON PAIKKA> 2. Grönlannin vesillä ETY/Grönlanti kalastussopimuksen (1) 1 artiklan 3 kohdan mukaisesti kalastavien färsaarelaisten alusten kiintiöt (tiedoksi): >TAULUKON PAIKKA> LIITE II Kalastettaessa vyöhykkeillä, jotka ulottuvat 200 meripeninkulman päähän yhteisön jäsenvaltioiden rannikoista ja joita koskevat yhteisön kalastusta koskevat säännöt, lokikirjaan on merkittävä seuraavat tiedot välittömästi seuraavien tapahtumien jälkeen: 1. Jokaisen saaliin jälkeen: 1.1 jokaisen saaliiksi saadun kalalajin määrä (elopaino kilogrammoina), 1.2 saaliin pyynnin päivämäärä ja kellonaika, 1.3 maantieteellinen sijainti saalista pyydettäessä, 1.4 käytetty kalastustapa. 2. Jokaisen toiseen alukseen tai toisesta aluksesta tapahtuneen jälleenlaivauksen jälkeen: 2.1 merkintä saatu ...:lta tai siirretty ...:lle, 2.2 jokaisen jälleenlaivatun kalalajin määrä (elopaino kilogrammoina), 2.3 sen aluksen nimi, ulkoiset tunnuskirjaimet ja -numerot, josta tai johon jälleenlaivaus tehtiin, 3. Jokaisen yhteisön satamassa tapahtuneen lastin purkamisen jälkeen: 3.1 sataman nimi, 3.2 jokaisen puretun kalalajin määrä (elopaino kilogrammoina). 4. Jokaisen Euroopan yhteisöjen komissiolle lähetetyn tiedonannon jälkeen: 4.1 lähetyksen päivä ja aika, 4.2 viestin tyyppi: IN, OUT, ICES, WKL tai 2 WKL, 4.3 jos viesti lähetetään radioteitse: radioaseman nimi. LIITE III 1. Euroopan yhteisölle toimitettavat tiedot ja tietojen aikataulu ovat seuraavat: 1.1 Joka kerran saavuttaessa niille kalastusvyöhykkeille, jotka ulottuvat 200 meripeninkulman päähän yhteisön jäsenvaltioiden rannikosta ja joita koskevat yhteisön kalastusta koskevat säännöt: a) jäljempänä 1.5 kohdassa esitetyt tiedot, b) aluksella olevien saaliiden kalalajien määrät (elopaino kilogrammoina), c) päivämäärä ja ICES-alue, jolla aluksen päällikkö aikoo aloittaa pyynnin. Jos kalastus edellyttää tiettynä päivänä useaa saapumista 1.1 kohdassa tarkoitetulle vyöhykkeelle, yksi, ensimmäisen kerran saavuttaessa annettava ilmoitus riittää. 1.2 Joka kerran 1.1 kohdassa tarkoitetulta vyöhykkeeltä poistuttaessa: a) jäljempänä 1.5 kohdassa esitetyt tiedot, b) aluksella olevien saaliiden kalalajien määrät (elopaino kilogrammoina), c) kaikkien edellisen ilmoituksen jälkeen pyydettyjen kalalajien määrät (elopaino kilogrammoina), d) ICES-alue, jolla saaliit on pyydetty, e) toisille aluksille ja/tai toisilta aluksilta vyöhykkeelle saapumisen jälkeen jälleenlaivatut saalismäärät lajeittain (elopaino kilogrammoina) sekä sen aluksen tunnukset, jolle jälleenlaivaus tehtiin, f) yhteisön satamassa aluksen vyöhykkeelle saapumisen jälkeen puretut saaliiden määrät jokaisen kalalajin osalta (elopaino kilogrammoina). Jos kalastus edellyttää tiettynä päivänä useaa saapumista 1.1 kohdassa tarkoitetulle vyöhykkeelle, yksi, viimeisen kerran poistuttaessa annettava ilmoitus riittää. 1.3 Sillin ja makrillin osalta joka kolmas päivä alkaen kolmannesta päivästä sen jälkeen, kun alus saapuu ensimmäisen kerran 1.1 kohdassa tarkoitetulle vyöhykkeelle, ja muiden kuin sillin ja makrillin osalta viikoittain alkaen seitsemännestä päivästä sen jälkeen, kun alus saapuu ensimmäisen kerran 1.1 kohdassa tarkoitetulle vyöhykkeelle: a) jäljempänä 1.5 kohdassa esitetyt tiedot, b) kaikkien edellisen ilmoituksen jälkeen pyydettyjen kalalajien määrät (elopaino kilogrammoina), c) ICES-alue, jolla saaliit on pyydetty. 1.4 Aina aluksen siirtyessä ICES-alueelta toiselle: a) jäljempänä 1.5 kohdassa esitetyt tiedot, b) kaikkien edellisen ilmoituksen jälkeen pyydettyjen kalalajien määrät (elopaino kilogrammoina), c) ICES-alue, jolla saaliit on pyydetty. 1.5 a) Aluksen nimi, kutsutunnus, ulkoiset tunnuskirjaimet ja -numerot sekä päällikön nimi, b) kyseistä pyyntimatkaa koskevan viestin järjestysnumero, c) viestityypin tunnus, d) päivämäärä, kellonaika ja aluksen maantieteellinen sijainti. 2.1 Edellä 1 kohdassa esitetyt tiedot on toimitettava Euroopan yhteisöjen komissiolle Brysseliin (teleksi: 24189 FISEU-B) jonkin 3 kohdassa mainitun radioaseman kautta ja 4 kohdassa esitetyssä muodossa. 2.2 Jos alus ei ylivoimaisen esteen takia voi lähettää tietoja, toinen alus voi lähettää sanoman sen puolesta. 3. >TAULUKON PAIKKA> 4. Tiedonantojen muoto Edellä 1 kohdassa määritettyihin tietoihin on sisällyttävä seuraavat osat ja ne on lähetettävä seuraavassa järjestyksessä: - aluksen nimi, - kutsutunnus, - ulkoiset tunnuskirjaimet ja -numerot, - kyseistä pyyntimatkaa koskevan viestin järjestysnumero, - viestityypin tunnus seuraavan koodin mukaisesti: - sanoma saavuttaessa johonkin 1.1 kohdassa tarkoitetuista vyöhykkeistä: "IN", - sanoma poistuttaessa joltakin 1.1 kohdassa tarkoitetuista vyöhykkeistä: "OUT", - sanoma siirryttäessä ICES-alueelta toiselle: "ICES", - viikoittainen sanoma: "WKL", - joka kolmas päivä lähetettävä sanoma: "2 WKL", - päivämäärä, kellonaika ja maantieteellinen sijainti, - ICES-alueet/suuralueet, joilla pyynti aiotaan aloittaa, - päivä, jona pyynti aiotaan aloittaa, - aluksella olevat saaliin kalalajien määrät (elopaino kilogrammoina) 5 kohdassa mainittua koodia käyttäen, - kaikkien edellisen ilmoituksen jälkeen pyydettyjen kalalajien määrät (elopaino kilogrammoina), - ICES-alueet/suuralueet, joilta saaliit on pyydetty, - edellisen ilmoituksen jälkeen muille aluksille/muilta aluksilta jälleenlaivatut saaliit kalalajeittain (elopaino kilogrammoina), - sen aluksen nimi ja kutsutunnus, jolle/jolta jälleenlaivaus suoritettiin, - edellisen ilmoituksen jälkeen yhteisön satamassa puretut saalismäärät kalalajeittain (elopaino kilogrammoina), - aluksen päällikön nimi. 5. Aluksella olevien kalalajien 4 kohdassa tarkoitettuun ilmoittamiseen käytettävä koodi: PRA - pohjoinen syvän veden katkarapu (Pandalus borealis) HKE - kummeliturska (Merluccius merluccius) GHL - grönlanninpallas (Reinhardtius hippoglossoides) COD - turska (Gadus morhua) HAD - kolja (Melanogrammus aeglefinus) HAL - pallas (Hippoglossus hippoglossus) MAC - makrilli (Scomber scombrus) HOM - piikkimakrilli (Trachurus trachurus) RNG - lestikala (Coryphaenoides rupestris) POK - seiti (Pollachius virens) WHG - valkoturska (Merlangus merlangus) HER - silli (Clupea harengus) SAN - tuulenkala (Ammodytes ssp.) SPR - kilohaili (Sprattus sprattus) PLE - punakampela (Pleuronectes platessa) NOP - harmaaturska (Trisopterus esmarkii) LIN - molva (Molva molva) PEZ - katkarapu (Pandalidae) ANE - anjovis (Engraulis encrasicholus) RED - puna-ahven (Sebastes spp.) PLA - liejukampela (Hippoglossoides platessoides) SQX - kalmari (Illex spp.) YEL - keltapyrstökampela (Limanda ferruginea) WHB - mustakitaturska (Micromesistius poutassou) TUN - tonnikala (Thunnidae) BLI - tylppäpyrstömolva (Molva dypterygia) USK - keila (Brosme brosme) DGS - punahai (Squalus acanthias) BSK - jättiläishai (Cetorinhus maximus) POR - sillihai (Lamma nasus) SQC - kalmari (Loligo spp.) POA - merilahna (Brama brama) PIL - sardiini (Sardina pilchardus) CSH - katkarapu (Crangon crangon) LEZ - lasikampela (Lepidorhombus spp.) MNZ - merikrotti (Lophius spp.) NEP - keisarihummeri (Nephrops norvegicus) POL - lyyraturska (Pollachius pollachius) ARG - hopeakuore (Argentina sphyraena) OTH - muu